મુળ ઉત્તરાખંડના દહેરાદૂનનો વતની અને માઉન્ટઆબુના રસ્તાઓ પર પર્યટકોને રમકડા વેચનારો ‘બોબી’ ઉર્ફે રાકેશ દેવેન્દ્ર અગ્રવાલે દાયકા અગાઉ ‘અપની’ અને ‘અબુર્દા’ ક્રેડિટ સોસાયટીના નામે હેડ ઓફિસ ખોલીને રોકાણકારોને ઉંચા વળતરની લાલચ આપીને લાખો એકત્ર કર્યા બાદ તેણે પડોશી રાજય ગુજરાતના સાબરકાંઠા, બનાસકાંઠા, પાટણ, મહેસાણા તેમજ સુરેન્દ્રનગર, દાહોદ, પંચમહાલમાં કુલ ૪૭ જેટલી બ્રાંચો ખોલીને હજારો થાપણદારો પાસેથી કરોડો રૂપિયા ઉઘરાવીને ચાલુ વર્ષના જાન્યુઆરી મહિનામાં તમામ બ્રાંચોના શટર નીચા કરીને ફરાર થઈ જતાં કરોડો રૂપિયાનો ખેલ પડી ગયો હતો.